ไทยพบผู้ป่วยโณค COVID-19 เพิ่ม 50 ราย เกือบทั้งหมดยังเป็นการป่วยต่อเนื่องจากกลุ่มก้อนเดิม
ไทยพบผู้ป่วยโณค COVID-19 เพิ่ม 50 ราย เกือบทั้งหมดยังเป็นการป่วยต่อเนื่องจากกลุ่มก้อนเดิม  นพ.สุวรรณชัย วัฒนายิ่งเจริญชัย อธบิดีกรมควบคุมโรค กล่าวในการแถลงสถานการณ์โรค COVID-19 ประจำวัน ว่า วันนี้ไทยพบเพิ่มอีก 50 ราย แบ่งเป็น 2 กลุ่ม คือ กลุ่มแรกร้อยละ 75 ของผู้ป่วยใหม่ทั้งหมดยังเป็นการติดต่อเนื่องมาจากสนามมวยและผับ ที่เป็นผู้ป่วยกลุ่มก้อนเดิม ซึ่งรวมถึงผู้เกี่ยวกับกลุ่มก้อนที่ไปร่วมพิธีทางศาสนาที่ประเทศมาเลเซียด้วย วันนี้พบถึง 41 ราย จำนวนนี้เป็นครั้งแรกที่พบเด็กเล็กอายุ 6 เดือนด้วย 1 ราย ส่วนกลุ่ม 2 ของผู้ป่วยวันนี้ เป็นรายใหม่ที่ไม่เกี่ยวกับผู้ป่วยกลุ่มก้อนเดิม จำนวน 9 ราย ทั้งหมดเป็นผู้เดินทางมาจากต่างประเทศ จำนวนนี้มี 2 คนที่เป็นคนไทยที่เดินทางกลับจากประเทศอักกฤษสรุปขณะนี้ประเทศไทยมีผู้ป่วยยืนยันสะสมรวมทั้งสิ้น 322 ราย ส่วนใหญ่มาจาก การป่วยเป็นกลุ่มก้อนจากสนามมวยและผับปเป็นหลัก อย่างไรก็ตาม ข้อมูลผู้ป่วยกลุ่มก้อนที่พบชี้ว่าส่วนใหญ่เป็นชายวัยอายุ 30-39 ปี ที่แข็งแรงกลุ่มนี้อาจไม่ป่วยแต่สามารถเป็นพาหะได้ แต่เท่าที่ติดตามมาได้โดยเฉพาะที่สนามมวยจากที่ยอมแสดงตัวมีเพียง 55 ราย จากที่คาดว่าน่าจะมีผู้ที่น่าจะติดเชื้อราว 500 รายจากการไปในสนามมวย ซึ่งเป็นไปได้ว่าอาจมีอีกหลายคนที่ติดเชื้อไม่ป่วยแต่เป็นพาหะได้เพราะข้อมูลเท่าที่พบแล้วคือ ในผู้ป่วยกลุ่มก้อนที่ไทยพบกว่าครึ่ง เป็นชาย อายุ 30-39 ปี ซึ่งปกติวัยนี้ยังหนุ่มสาวแข็งแรงดี แม้ติดเชื้ออาจป่วยไม่มีอาการแต่เป็นพาหะโรคได้ จึงขอประชาชนที่รู้ตัวว่าเข้าไปอยู่ในสนามมวยช่วงที่มีการระบาดขอให้แสดงตัวโดยโทรหาสายด่วนกรมควบคุมโรค 1422 หากรู้ตัวเริ่มมีอาการขอให้ใส่หน้ากากอนามัยแล้วไปพบแพทย์เพื่อรักษาทันที